સ્પીડ બોટ સહિતના બોટિંગનો રોમાંચ, ઝૂ, બાલવાટિકા અને બટરફ્લાય જેવી વિવિધ જગ્યાઓ પણ લોકાર્ષણનું કેન્દ્ર છે. આ તમામ સ્થળોએ વિવિધ દરની ટિકિટ લેવા મુલાકાતીઓને લાંબી કતારમાં ઊભા રહીને પણ બુકિંગ સ્ટાફ સાથે અનેક વાર છૂટા પૈસાનો કકળાટ કરવો પડે છે. તંત્ર દ્વારા તાજેતરમાં વીસ સ્વાઇપ મશીનોની સુવિધા ‘કેશલેસ’ ચુકવણી માટે ઊભી કરાઇ છે, પરંતુ આ સુવિધા અપૂરતી હોવાની શાસક પક્ષે નોંધ લીધી છે. શહેરના મેયર ગૌતમ શાહ કહે છે કે કાંકરિયા લેક ફ્રન્ટના મુલાકાતીઓને પ્રવેશ લેતાંની સાથે કોમ્બો પેકેજ ધરાવતી ટિકિટ મળી રહે તે દિશામાં વિચારણા હાથ ધરાશે.